CELEX: 32013D0309
Language: lv
Date: 2013-06-19 00:00:00
Title: 2013/309/ES: Komisijas Īstenošanas lēmums ( 2013. gada 19. jūnijs ), ar ko groza Lēmuma 2006/168/EK II, III un IV pielikumu attiecībā uz konkrētām veterinārās sertifikācijas prasībām, kas piemērojamas liellopu embriju importam Savienībā (izziņots ar dokumenta numuru C(2013) 3704)  Dokuments attiecas uz EEZ

25.6.2013   
            
            
               LV
            
            
               Eiropas Savienības Oficiālais Vēstnesis
            
            
               L 172/32
            
         KOMISIJAS ĪSTENOŠANAS LĒMUMS
   (2013. gada 19. jūnijs),
   ar ko groza Lēmuma 2006/168/EK II, III un IV pielikumu attiecībā uz konkrētām veterinārās sertifikācijas prasībām, kas piemērojamas liellopu embriju importam Savienībā
   (izziņots ar dokumenta numuru C(2013) 3704)
   (Dokuments attiecas uz EEZ)
   (2013/309/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 25. septembra Direktīvu 89/556/EEK par dzīvnieku veselības prasībām, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to importu no trešām valstīm (1), un jo īpaši tās 9. panta 1. punkta pirmās daļas b) punktu,
   tā kā:
   
               (1)
            
            
               Komisijas 2006. gada 4. janvāra Lēmuma 2006/168/EK, ar ko izveido dzīvnieku veselības un veterinārās sertifikācijas prasības attiecībā uz liellopu embriju ievešanu Kopienā un atceļ Lēmumu 2005/217/EK (2), I pielikumā ir iekļauts to trešo valstu saraksts, no kurām dalībvalstīm ir jāatļauj importēt liellopu sugu mājdzīvnieku embrijus (“embriji”). Minētajā lēmumā ir paredzētas arī tādas papildu garantijas attiecībā uz atsevišķām dzīvnieku slimībām, kas jāsniedz konkrētām minētajā pielikumā norādītām trešām valstīm.
            
         
               (2)
            
            
               Lēmumā 2006/168/EK ir arī noteikts, ka dalībvalstīm ir jāatļauj tādu embriju imports, kas atbilst dzīvnieku veselības prasībām, kuras izklāstītas minētā lēmuma II, III un IV pielikumā iekļautajos veterināro sertifikātu paraugos.
            
         
               (3)
            
            
               Izraēla Lēmuma 2006/168/EK I pielikumā ir norādīta kā valsts, no kuras Savienībā atļauts importēt in vivo un in vitro iegūtus liellopu embrijus. Tomēr pēdējo gadu laikā imports no Izraēlas uz Savienību nav reģistrēts.
            
         
               (4)
            
            
               Izraēla 2012. gada novembrī informēja Pasaules Dzīvnieku veselības organizāciju (OIE) par pirmajiem nodulārās eksantēmas gadījumiem piena govīm. 2013. gada martā Izraēla ziņoja OIE, ka slimība turpina izplatīties uz dienvidiem un rietumiem no sākotnējās uzliesmojuma vietas un ir skārusi vairākus piena govju ganāmpulkus.
            
         
               (5)
            
            
               Padomes 1992. gada 17. decembra Direktīvas 92/119/EEK, ar ko ievieš vispārīgus Kopienas pasākumus noteiktu dzīvnieku slimību kontrolei un īpašus pasākumus saistībā ar cūku vezikulāro slimību (3), I pielikumā vīrusa izraisītā slimība – nodulārā eksantēma – ir norādīta to slimību sarakstā, kuru uzliesmojumi obligāti jāizziņo. Savienībā nodulārā eksantēma patlaban nav sastopama.
            
         
               (6)
            
            
               Saskaņā ar OIE Sauszemes dzīvnieku veselības kodeksa 4.7.14. pantu nodulārā eksantēma ir iekļauta 4. kategorijā, kurā ietvertas slimības un patogēni, attiecībā uz ko veikti pētījumi, kuros konstatēts, ka slimības pārneses risks, kas rodas, transplantējot embrijus, nav vērtējams kā nenozīmīgs, pat ja laikposmā starp ieguvi un transplantēšanu ar embrijiem veiktas pienācīgas manipulācijas saskaņā ar Starptautiskās Embriju transplantēšanas biedrības rokasgrāmatu. Savienības tiesību akti par liellopu tirdzniecību un importu no trešām valstīm ir saskaņā ar minēto rokasgrāmatu.
            
         
               (7)
            
            
               
                  OIE Sauszemes dzīvnieku veselības kodeksa 11.12.10. pantā izklāstīti ieteikumi attiecībā uz liellopu sugu dzīvnieku embriju un nenobriedušu olšūnu importu no valstīm, kurās sastopama nodulārā eksantēma.
            
         
               (8)
            
            
               Lēmuma 2006/168/EK II, III un IV pielikumā iekļautajos veterināro sertifikātu paraugos patlaban nav noteiktas prasības attiecībā uz nodulāro eksantēmu. Tāpēc pastāv risks, ka nodulāro eksantēmu Savienībā varētu ievest ar embrijiem, kas importēti no trešām valstīm, kurās šī slimība ir sastopama.
            
         
               (9)
            
            
               Tāpēc Lēmuma 2006/168/EK II, III un IV pielikumā iekļautajos veterināro sertifikātu paraugos ir lietderīgi noteikt tādas dzīvnieku veselības prasības attiecībā uz nodulāro eksantēmu, kas ir saskaņā ar OIE Sauszemes dzīvnieku veselības kodeksā izklāstītajiem ieteikumiem.
            
         
               (10)
            
            
               Tāpēc attiecīgi būtu jāgroza Direktīvas 2006/168/EK II, III un IV pielikums.
            
         
               (11)
            
            
               Lai novērstu tirdzniecības traucējumus, pārejas periodā, ievērojot konkrētus nosacījumus, būtu jāatļauj izmantot veterināros sertifikātus, kuri izdoti saskaņā ar Lēmuma 2006/168/EK redakciju, kas bija spēkā pirms grozījumu izdarīšanas atbilstīgi šim lēmumam.
            
         
               (12)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2006/168/EK II, III un IV pielikumu aizstāj ar šā lēmuma pielikuma tekstu.
   2. pants
   Pārejas periodā līdz 2013. gada 1. septembrim dalībvalstis turpina atļaut importēt no trešām valstīm liellopu sugu mājdzīvnieku embriju sūtījumus, kuriem pievienots veterinārā sertifikāta paraugs, kas izdots ne vēlāk kā 2013. gada 31. jūlijā un atbilst paraugiem, kuri iekļauti II, III un IV pielikumā Lēmuma 2006/168/EK redakcijā, kas bija spēkā pirms grozījumu izdarīšanas atbilstīgi šim lēmumam.
   3. pants
   Šo lēmumu piemēro no 2013. gada 1. augusta.
   4. pants
   Šis lēmums ir adresēts dalībvalstīm.
   
      Briselē, 2013. gada 19. jūnijā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 302, 19.10.1989., 1. lpp.
   
      (2)  OV L 57, 28.2.2006., 19. lpp.
   
      (3)  OV L 62, 15.3.1993., 69. lpp.
   
      PIELIKUMS
      “
            II PIELIKUMS
            
               Veterinārā sertifikāta paraugs importam paredzētiem liellopu sugu mājdzīvnieku in vivo iegūtiem embrijiem, kas savākti atbilstīgi Padomes Direktīvas 89/556/EEK prasībām
            
            
               
            
               
            
               
         
         
            III PIELIKUMS
            
               Veterinārā sertifikāta paraugs importam paredzētiem liellopu sugu mājdzīvnieku embrijiem, kuri iegūti in vitro apaugļošanas procesā, izmantojot spermu, kas atbilst Padomes Direktīvas 88/407/EEK prasībām
            
            
               
            
               
            
               
            
               
         
         
            IV PIELIKUMS
            
               Veterinārā sertifikāta paraugs importam paredzētiem liellopu sugu mājdzīvnieku embrijiem, kuri iegūti in vitro apaugļošanas procesā, izmantojot spermu no spermas savākšanas vai uzglabāšanas centriem, ko apstiprinājusi eksportētājvalsts kompetentā iestāde
            
            
               
            
               
            
               
            
               
         ”